Ekonomická univerzita v Bratislave

Ekonomická univerzita v Bratislave je najstaršia vysoká škola ekonomického zamerania na Slovensku. Vznikla v roku 1940 ako súkromná Vysoká obchodná škola v Bratislave (VOŠ). V roku 1945 bola škola poštátnená a premenovaná na Slovenskú vysokú školu obchodnú. Od roku 1949 bol tento názov zmenený na Vysoká škola hospodárskych vied a od roku 1952 na Vysoká škola ekonomická (VŠE). Terajší názov Ekonomická univerzita v Bratislave bol stanovený na základe zákona č. 292/1992 Zb. SNR zo dňa 28. apríla 1992.

Počas svojej existencie vychovala vyše 121 000 absolventov. V súčasnosti tu študuje približne 7 000 študentov. V rámci výchovno-vzdelávacej činnosti Ekonomická univerzita organizuje vysokoškolské štúdium bakalárske, inžinierske, doktorandské a celoživotné vzdelávanie občanov (vo firmách) a možnosť výskumu. Študenti majú možnosť ako cudzie jazyky študovať angličtinu, nemčinu, francúzštinu, španielčinu, ruštinu a taliančinu.

EUBA sa od roku 2021 radí k 6 percentám škôl na svete so zameraním na ekonomické študijné programy, ktoré získali prestížnu akreditáciu AACSB. Je tak prvou slovenskou, prvou v rámci bývalého Československa a treťou univerzitou v rámci krajín V4, ktorá získala túto akreditáciu.

Poskytuje vysokoškolské vzdelávanie v 32 akreditovaných študijných programoch 1. (bakalárskeho), v 32 študijných programoch 2. (magisterského / inžinierskeho) a v 24 študijných programoch 3. (doktorandského) stupňa štúdia na 6 fakultách v Bratislave a na 1 fakulte v Košiciach.

Študenti majú možnosť získať dvojitý diplom v študijných programoch vyučovaných v anglickom jazyku (Nottingham Trent University vo Veľkej Británii, VŠE v Prahe, University of Latvia v Rige v Lotyšsku, Univerzita národného a svetového hospodárstva v Sofii v Bulharsku, Kyjevská národná ekonomická univerzita Vadyma Heťmana na Ukrajine, University of Pavia v Taliansku, IDRAC Business School Lyon vo Francúzsku, University of Strasbourg vo Francúzsku, University of Würzburg-Schweinfurt v Nemecku, University of Limerick v Írsku, University of Coimbra v Portugalsku, University of Luxembourg v Luxembursku, SolBridge International School of Business at Woosong University v Južnej Kórei), ale aj spoločný diplom v študijnom programe vyučovanom v slovenskom jazyku s Právnickou fakultou UK v Bratislave.

Internacionalizácia vzdelávania a medzinárodná spolupráca patria dlhodobo medzi priority EU v Bratislave. Univerzita dosahuje vynikajúce výsledky v mobilitných programoch, čo ocenili v minulosti viaceré renomované národné a medzinárodné inštitúcie, ako napríklad Európska komisia. V programe Erasmus+ patrí medzi TOP 200 vysokoškolských inštitúcií z hľadiska počtu vyslaných študentov, ktorých je každý rok takmer 350. Rovnako je potešiteľný vysoký záujem o EU v Bratislave zo strany zahraničných študentov, čo spoluvytvára podnetné akademické prostredie. Študenti tak majú možnosť konfrontovať sa s rôznorodými názormi a kultúrnymi rozdielnosťami, čo im pomáha lepšie spoznávať svet.

EUBA administruje multiregionálne programy v oblasti vysokého školstva, ako je CEEPUS, ERASMUS a iné. EU v Bratislave úspešne absolvovala medzinárodnú evalváciu, vykonanú Európskou asociáciou univerzít (EUA).

 Vedenie univerzity 
 prof. Ing. Ferdinand Daňo, PhD. – rektor
 doc. Mgr. Boris Mattoš, PhD. –  štatutárny zástupca a prorektor pre medzinárodné vzťahy
 doc. Mgr. Ing. Zuzana Juhászová, PhD. –  prorektorka pre vzdelávanie
 doc. Ing. Paula Puškárová, DiS. art., Ph. D. –  prorektorka vedu a doktorandské štúdium
 doc. Ing. Jana Péliová, PhD. –  prorektorka pre akreditáciu a kvalitu
 Ing. Jakub Kintler, PhD. – prorektor pre rozvoj, kultúru a šport
 Ing. Mária Dziurová – kvestorka
 Rektori 
Dr. h. c.  prof. PhDr. Jur Hronec, DrSc. v rokoch 1940 – 1942
prof. PhDr. Anton Jurovský v rokoch 1942 – 1944
prof. Ing. Jozef Fischhof v rokoch 1944 – 1945
prof. Ing. Ladislav Cicvárek v rokoch 1945 – 1947 a v rokoch 1949 - 1950
prof. JUDr. Štefan Luby, DrSc. v rokoch 1947 – 1948
prof. Ing. Július Pázmán v rokoch 1948 – 1949
JUDr. PhDr. Štefan Rehák v rokoch 1950 – 1952
prof. RNDr. Anton Kotzig, DrSc. v rokoch 1952 – 1958
prof. Ing. Viktor Pavlenda, CSc. v rokoch 1958 – 1961
prof. Ing. Pavol Rapoš, CSc. v rokoch 1961 – 1964
prof. JUDr. Štefan Fišera, DrSc. v rokoch 1964 – 1966
prof. Ing. Jozef Rosa, DrSc. v rokoch 1966 – 1969
prof. Ing. Mikuláš Sedlák, CSc. v rokoch 1969 – 1970 a v rokoch 1991 - 1994
prof. Ing. Andrej Piškanin, CSc. v rokoch 1969 – 1970
prof. JUDr. Ladislav Rendoš, DrSc. v rokoch 1971 – 1985
prof. Ing. Vladimír Háčik, DrSc. v rokoch 1985 – 1990
prof. Ing. Ján Petrenka, CSc. v rokoch 1990 – 1991
Dr. h. c. prof. Ing. Juraj Stern, CSc. v rokoch 1994 – 2000
prof. Ing. Vojtech Kollár, CSc. v rokoch 2000 – 2007
Dr. h. c. prof. Ing. Rudolf Sivák, PhD. v rokoch 2007 – 2015
prof. Ing. Ferdinand Daňo, PhD. v rokoch 2015 – súčasnosť

 Fakulty 
Ekonomická univerzita v Bratislave má v súčasnosti 7 fakúlt:
 Národohospodárska fakulta
 Obchodná fakulta
 Fakulta hospodárskej informatiky
 Fakulta podnikového manažmentu
 Fakulta medzinárodných vzťahov
 Fakulta aplikovaných jazykov
 Podnikovohospodárska fakulta v Košiciach

 Držitelia titulu Dr. h. c. z EUBA 
Ing. Elena KOHÚTIKOVÁ, PhD., 2025
Ing. Richard FARKAŠ, PhD., 2021
Ing. Ivan ŠRAMKO, 2021
Univ. Doz. Dipl.-Ing. Dr. techn. Andreas Wörgötter, 2018
prof. Ľuboš PÁSTOR, PhD., 2016
Prof. UEK dr hab. inż. Andrzej CHOCHÓŁ, 2015
doc. Ing. Peter MIHÓK, CSc., 2014
Ing. Michal KOVÁČ, CSc., 2014
José Manuel DURÃO BARROSO, 2014
Ing. Ján KUBIŠ, 2013
José Angel GURRÍA TREVIÑO, 2012
Dr. Günter GEYER, 2012
Dr. Herbert STEPIC, 2011
prof. Dr. Claude MARTIN, 2010
prof. Ing. Richard HINDLS, CSc., 2008
prof. zw. dr hab. Stanisław LIS, 2007
Dkfm. Rainer FRANZ, 2007
prof. emeritus Alexandre LAMFALUSSY, 2007
prof. Dr. Ralf Michael EBELING, 2006
prof. Dr. Heiko STEFFENS, 2006
Georgios S. ZAVVOS, 2004
Dr. h. c. prof. Ing. Václav KLAUS, CSc., 2004
Dipl. Volkswirt. Wolfgangn ROTH, 2003
Dr. h. c. prof. Dr. hab. Aleksander ZELIAŚ, 2002
Dr. h. c. prof. hab. Jerzy ALTKORN, 2001
Dr. h. c. prof Hermann SCHNABEL, 2001
Donald James JOHNSTON, 2001
Dr. h. c. prof. Raymond BARRE, 2000
prof. Ing. Radim VLČEK, CSc., 1999
prof. Ing. RCDr. Václav HOFFMANN, 1999
prof. Dr. hab. Leszek BALCEROWICZ, 1999
prof. Michael NOVAK, 1997
Dr. Hans VONTOBEL, 1996
prof. Klaus SCHWAB, 1996
Dkfm. Dr. Franz VRANITZKY, 1996
prof. Dr. Cornelis Johannes RIJNVOS, 1995
Dr. Gerald HINTEREGGER, 1994
prof. Ing. Vladimír KRÁLIČEK, DrSc., 1993

 Medaila Imricha Karvaša  
Od roku 2000 udeľuje Ekonomická univerzita v Bratislave Medailu Imricha Karvaša. Toto ocenenie je určené osobnostiam, ktoré sa mimoriadne zaslúžili o rozvoj univerzity alebo významne prispeli k rozvoju ekonomickej vzdelanosti a ekonomickej vedy.

 Nositelia Medaily Imricha Karvaša 
rodina prof. JUDr. Imricha Karvaša, 16. 11. 2000
Dr. Othmar Huber, 24. 10. 2001
Doc. Jaroslava Durčáková, 22. 6. 2002
Dr.h.c Ing. Štefan Rosina, 2. 9. 2002
Ing. Jozef Kollár, PhD., 26. 2. 2003
prof. Dr. Jaap W. de Zwaan, 21. 4. 2004
Donald James Johnston, 9. 6. 2006
prof. zw. dr hab. Stanisław Lis, 9. 11. 2012
prof. Ivan Laluha, 11. 3. 2013
Ing. Ján Marček, CSc., 30. 1. 2014
doc. Ing. Štefan Harna, PhD., 30. 1. 2014
Dr. h. c. prof. Ing. Rudolf Sivák, PhD., 11. 11. 2015
doc. Ing. Jozef Makúch, PhD., 18. 10. 2023
Dr.h.c. prof. Ing. Juraj Stern, PhD., 14. 10. 2025
prof. Ing. Vojtech Kollár, PhD., 14. 10. 2025
Národná banka Slovenska, 14. 10. 2025

 Kampus 

Ekonomická univerzita má v rámci svojho kampusu viaceré budovy, ktoré sú alokované v rámci celej Bratislavy. Hlavný areál Ekonomickej univerzity v Bratislave sa nachádza v Petržalke a je rozdelený medzi starú budovu V1 a novú budovu V2. Stará budova V1 je domovom Národohospodárskej fakulty (NHF), Obchodnej fakulty (OF) a Slovenskej ekonomickej knižnice (SEK). V tejto budove sa nachádza aj predajňa študijnej literatúry, kopírovacie centrum a bufet. Nová budova V2, vyššia budova, je sídlom Fakulty podnikového manažmentu (FPM), Fakulty hospodárskej informatiky (FHI), Fakulty medzinárodných vzťahov (FMV) a Fakulty aplikovaných jazykov (FAJ). V tejto budove sa nachádza aj rektorát, bufet, kopírovacie služby a EUBA FAN SHOP. Obe budovy sú prepojené chodbou a obsahujú prednáškové aj seminárne miestnosti.
Miestnosti v starej budove (V1) sú označené písmenom a číslom, kde písmeno vyjadruje blok (B - naľavo, D - napravo) a prvé číslo značí poschodie (1=prízemie). Označenie miestnosti v nové budove (V2) je písmeno, číslo a bodka/medzera/podčiarkovník, kde písmeno označuje blok (B - ľavé krídlo, A - stred, C, D, E - pravé krídlo), prvé číslo značí poschodie (1=prízemie) a ďalšie dvojčíslie je označenie miestnosti. Na kampusu sa nachádzajú aj šatne, ktoré sú k dispozícii študentom na odloženie vrchného oblečenia alebo cestovnej batožiny. Šatne sa nachádzajú v obidvoch budovách, v budove V1 na konci vestibulu v bloku B je miestnosť ŠATŇA 1 a v budove V2 vo vestibule za výťahmi je miestnosť 1.08.

 Internáty EUBA 

Na Ekonomickú univerzitu v Bratislave je možné sa dostať rôznymi spôsobmi, vrátane verejnej dopravy. Pre študentov, ktorí bývajú v ŠD Starohájska 4 a 8, je najbližšou zastávkou s názvom "Starohájska" na autobus číslo 68, ktorý ide priamo pred Ekonomickú univerzitu. 
Pre študentov bývajúcich v ŠD Ekonóm je najlepšou voľbou využitie autobusu číslo 87. Zastávka "Prístav" sa nachádza v smere na univerzitu a zastávka "Plynárenská" v smere z univerzity. Tieto zastávky poskytujú pohodlné spojenie medzi internátom Ekonóm a Ekonomickou univerzitou. Na univerzitu sa dá dostať aj pešo alebo na kolobežke, bicykli cez Prístavný most. Cesta trvá približne 15 mínut.
Študenti ubytovaní v ŠD Vlčie hrdlo môžu taktiež využiť autobus číslo 87 zo zastávky "Refinery Gallery". Autobus ide priamo na univerzitu.
Pre študentov, ktorí bývajú pri horskom parku v ŠD HOPA a DOPA, je najlepšie využiť autobus číslo 84. Zastávka "Hroboňova" je miestom, kde môžu študenti nastúpiť, a potom na zastávke "Bulíková" prejsť 5 minút pešo alebo prestúpiť na iný spoj. Taktiež sa dá využiť spoj 83 z Hroboňovej s prestupom na zastávke Hálová na autobus 99 alebo 88. Počas semestra funguje priamy ad hoc spoj číslo 184, ktorý premáva zo zastávky "Hroboňova" smerom na univerzitu a z univerzity na zastávku "Prokopa Veľkého".

 Jedálne EUBA 
Stravovanie na Ekonomickej univerzite v Bratislave (EUBA) je zabezpečené prostredníctvom rôznych stravovacích zariadení. Študenti, zamestnanci a dôchodcovia majú možnosť využiť študentské jedálne a bufety, kde sa ponúkajú rôzne jedlá za prijateľné ceny. Prevádzka stravovacích zariadení je prispôsobená letnej prevádzke, pričom sa venuje aj nepretržitému výdaju stravy. Tieto zariadenia sú dôležitou súčasťou stravovacej infraštruktúry univerzity, poskytujúc stravné možnosti pre široké spektrum ľudí spojených s EUBA.

Okrem stravovania na samotnej univerzite, študenti EUBA majú tiež možnosť stravovať sa v Mlynskej doline v prevádzkach Univerzity Komenského. Táto spolupráca medzi univerzitami umožňuje študentom viac možností pri výbere stravovania, čo prispieva k ich pohodliu a dostupnosti kvalitnej stravy.

 Počet študentov 
Graf nižšie zobrazuje vývoj počtu študentov vo všetkých formách štúdia na Ekonomickej univerzite v Bratislave.

 Dopravné spojenie 

 Referencie 

 Iné projekty 

 Externé odkazy 

 Kompletný prehľad fakult Ekomonické univerzity v Bratislave  vrátane študijných programov
 oficiálna stránka univerzity


Kategória:Univerzity na Slovensku
Kategória:Verejné vysoké školy na Slovensku